CELEX: 62016CN0160
Language: da
Date: 2016-03-18 00:00:00
Title: Sag C-160/16: Sag anlagt den 18. marts 2016 – Europa-Kommissionen mod Den Hellenske Republik

11.7.2016   
            
            
               DA
            
            
               Den Europæiske Unions Tidende
            
            
               C 251/3
            
         Sag anlagt den 18. marts 2016 – Europa-Kommissionen mod Den Hellenske Republik
   (Sag C-160/16)
   (2016/C 251/04)
   Processprog: græsk
   
      Parter
   
   
      Sagsøger: Europa-Kommissionen (ved G. Zavvos og K. Talabér-Ritz)
   
      Sagsøgt: Den Hellenske Republik
   
      Sagsøgerens påstande
   
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 5, stk. 2, i Europa-Parlamentets og Rådets direktiv 2010/31/EU (1) af 19. maj 2010 om bygningers energimæssige ydeevne, som suppleret ved Kommissionens delegerede forordning (EU) nr. 244/2012 (2) af 16. januar 2012, hvori der fastlægges en ramme for en sammenligningsmetode til beregning af omkostningsoptimale niveauer for mindstekrav til bygningers og bygningsdeles energimæssige ydeevne, idet den ikke har fremlagt en rapport om omkostningsoptimale niveauer.
            
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1.
            
            
               Den 18. marts 2016 anlagde Europa-Kommissionen et søgsmål mod Den Hellenske Republik med påstand om, at Domstolen fastslår, at Den Hellenske Republik har tilsidesat sine forpligtelser i henhold til artikel 5, stk. 2, i Europa-Parlamentets og Rådets direktiv 2010/31/EU af 19. maj 2010 om bygningers energimæssige ydeevne, som suppleret ved Kommissionens delegerede forordning (EU) nr. 244/2012 af 16. januar 2012, hvori der fastlægges en ramme for en sammenligningsmetode til beregning af omkostningsoptimale niveauer for mindstekrav til bygningers og bygningsdeles energimæssige ydeevne, idet den ikke har fremlagt en rapport om omkostningsoptimale niveauer.
            
         
               2.
            
            
               Kommissionen har i forbindelse med søgsmålet anført, at de græske myndigheder med hensyn til de ovenfor nævnte påstande endnu ikke har fremsendt den endelige rapport om omkostningsoptimale niveauer for mindstekrav til bygningers og bygningsdeles energimæssige ydeevne, beregnet ved anvendelse af rammen for den sammenligningsmetode, som er fastsat i Kommissionens delegerede forordning (EU) nr. 244/2012, og at der derfor er sket en tilsidesættelse af artikel 5, stk. 2, i direktiv 2010/31/EU.
            
         
      (1)  EUT L 153 af 18.6.2010, s. 13.
   
      (2)  EUT L 81 af 21.3.2012, s. 18.